Carol of the Bells

Ellyne

Carol of

the

Bells

GREEN FALLS SZÖRNYEK

„Odin”

EGY „SÖTÉT” KARÁCSONYI

NOVELLA

ELLYNE

szerkesztés & korrektúra

Horváth Fruzsina

FÜLSZÖVEG

Green Falls hegyei között minden évben kísért egy sötét,

mágikus alak.

Gwen Roberts természetesen pont ekkor marad hoppon, és kénytelen egyedül tölteni néhány napot a világ végén álló faházban. Csakhogy az álmai egyre furcsábbak.

És egyre valóságosabbak.

A városlakók mendemondákat suttognak a világ legfinomabb kávéja fölött. A csendet régi karácsonyi dalok törik meg, bakancsos léptek dübörögnek az erdőben, csengőszó kíséretében. Ráadásul ott van a hármas faház gyanús lakója is – a mogorva férfi, aki szemmel láthatóan nincs elragadtatva Gwen jelenlététől. Főleg akkor nem, amikor egy rossz reggelen forró, koffeines löttyel önti le.

De mi van, ha a sötét alak, aki álom és valóság határán kísért, nem csak egy legenda?
Mi van, ha a Mikulás-ruhába bújt rém nagyon is létezik?

Egy dolog biztos: a fazon arra végképp nem számít, hogy egy éjszaka nem ő fog riogatni – hanem őt kapják el.

E történet dala legyen a: Carol of the Bells

Egy paródikus elemekkel megspékelt sötét karácsonyi könyv!

_

„Tempus adest gratiae”

Jelentése:

Eljött a kegyelem ideje

Avagy, egy teljesen indokolatlan latin idézet

a könyv elején.

Írói Üzenet

Azoknak, akiknek az agyát szintén túltelítette

ez a kaotikus év.

Ha hasonlóan hozzám, nektek is elment a józan eszetek – hisz nincs más magyarázat arra, hogy megírtam ezt a történetet –, akkor ez a könyv nektek szól.

Tégy meg magadnak egy szívességet.

Ne vedd komolyan!

Jó szórakozást,

te kis pimasz könyvmoly!

Playlist

Krampus Karol of the Bells (Bonus Track)

RAMMSTEIN – Sonne

Eartha Kitt – Santa Baby

Darkwave Hex – Dark Christmas

Mitch Millre & The Gang – Must Be Santa

Sara Rachele – Sex and Candy

Frank Sinatra – That’s Life

Sia – Everyday is Christmas

Ah2 – Nutcracker

Frank Sinatra – Santa Claus is Coming To Town

Bobby Helms – Jingle Bell Rock

Marco Vitali – Silent Night

Trigger Warning

Bár ez egy szórakoztató,

könnyed olvasmány, mégiscsak szükséges,

ha egy listában feltüntetem,

hogy mivel is találkozhatsz olvasás során.

A könyv tartalmaz:

- explicit szexuális jeleneteket -

- sötét fantasy és mágikus elemeket -

- hatalmi dinamika játékát -

- üldözéses jeleneteket -

- érzelmileg intenzív témákat -

(gyász, trauma feldolgozása)

Tartalom

FÜLSZÖVEG

_

Írói Üzenet

Playlist

Trigger Warning

Gwen

Gwen

Damien

Gwen

Gwen

Damien

Gwen

Damien

Gwen

Damien

Gwen

Damien

Gwen

Damien

Gwen

Damien

Gwen

Damien

Gwen

Damien

Gwen

Epilógus

Gwen

Gwen

– Te most rohadtul szórakozol velem!

Teljesen megsemmisülten állok a kibérelt faház előtt, amit a legjobb barátnőmmel kellett volna megosztanom szenteste előtti hétvégén a Green Falls hegyekben, úgy fél órányira a legközelebbi síparadicsomtól.

A karácsonyfalvat idéző feldíszített faház sort figyelem, és a piros-fehér hatalmas oszlopot az Északi-Sark táblával.

Tökéletes ötletnek tűnt, hogy kikapcsolódjunk a nagy karácsonyi forgatag előtt, különösen azok után, hogy a legpokolibb időszakot éltük meg az újságnál, ahol mindketten dolgozunk. Felicity egy igazán élesnyelvű újságíró, aki olyan keményen áll bele a politikai ügyekbe, mint amilyen kemény a legújabb vibrátora.

Nem hazudok, jó barátnő lévén, néha tartok attól, hogy egyszer kettéhasítja az a dög.

A lap egyik kiemelt fotósaként az én dolgom volt legtöbb alkalommal munkaügyben kísérni, és megörökíteni a pillanatokat. Például azt, amikor a kerületi ügyésznek az arcába nyomott egy marcipános tortaszeletet, mert az megfogta a fenekét.

Vagy amikor megcsavarta a nőegylet titkárának mellbimbóját, mert az rasszista kijelentést tett.

Felicity indián leszármazottként különösen érzékeny a témára, arról nem is beszélve, hogy észak-kanadai lakosok vagyunk.

Elmondhatatlan, sőt, talán még megrajzolhatatlan is az, amit érzek most, hogy végre itthon vagyunk a jó öreg friss levegőn, a kanadai természettel körülvéve, a faházak sorával, amelyek annyira hangulatosak, hogy egy képeslapon is jól mutatnának.

És itt állok, a kocsim előtt az utazótáskámmal a következő pár napomat számba véve, hogy mi a jó büdös frászt fogok csinálni én itt teljesen egyedül, egy istenverte faházban a semmi közepén.

– Ez egy fontos munka – szólal meg Fel bűnbánón. – Tudod, hogy régóta erre vártam!

– Tudom, csak – sóhajtom – a munka elől akartunk elmenekülni.

– De ez a nagybetűs munka – emeli ki erőteljesen.

Ó, pontosan tudom, mire gondol. Vannak olyan várva várt események, amelyek a karrierünk szempontjából kihagyhatatlanok. A karácsony előtti hétvégén tartják a bevándorlókat segítő egyesület partiját, ami Felicitynek a szívügye, és tudom, mennyire vágyott arra, hogy bejusson.

Most, hogy a nemezis újság egyik cikk írója kiesett egy sajnálatos gyomorrontás miatt, Felicity kapta meg a helyét.

Értem, hallottam mindent, és elfogadom.

– Oké, oké – adom meg magam. – Én kipihenem magam, jövő héten pedig találkozunk. Tartozol nekem!

– Ó, de még mennyire. Küldettem neked a csomagpontra valamit Green Fallsba, amit személyesen akartam átvenni neked, de most úgy néz ki, ez rád maradt.

Te jó ég…

– Kérlek, mondd, hogy nem megint szex shop csomagért kell mennem – nyögök fel panaszosan.

Amikor Felicity nem válaszol, már tudom a választ.

Időm sem volt körbenézni a faházban, csak leraktam a cuccom, majd kocsiba vágtam magam, és elindultam a városba.

A csomagszállítótól kapott üzenet még most is ott villog a telefonomon, ahogy leparkolok egy pofás kis bevásárló központ előtt.

Bájos. Olyan, mint egy mini Target.

Állítólag van egy automata, így nem kell tartanom attól, hogy bárki meglátná Felicity mocskos ajándékát.

Kifújok egy barna tincset az arcomból, amint becsapom a kocsiajtót, és egyből meglesem magam a visszapillantó tükörben. Mézbarna hajamba szőkés árnyalatok költöztek a napnak köszönhetően, az orromon ülő szeplők pedig sokkal vibrálóbbak kipirult bőrömön. Az az igazság, hogy ha szépen nézek, talán elég ártatlannak tűnök, hogy elhiggyék az emberek, egy barátomnak viszem haza a szexjátékokkal telerakott dobozt.

Mély levegő, majd apró mosoly, és ahogy felegyenesedem, az égre nézek, és meglepetten figyelem a lassan hulló hópelyheket. A szél enyhén fúj, de érezni a levegőben a vihar közeledtét, ráadásul még olyan hideg is van, hogy konkrétan befagy a puncim.

Megigazítom a kötött sapkámat, a hatalmas sálamat pedig jobban összehúzom magamon, miközben átsétálok a parkolón. Vásárlók érkeznek és távoznak, én pedig köztük áthaladva belépek a meleg, kissé túlfűtött üzletbe.

Vacogó végtagjaim egyből felolvadnak, a bőröm pedig verejtékezni kezd. Meglátom az automatát, de még mielőtt örülhetnék, az univerzum keresztbe vágja ismét a tervemet.

Egy szalaggal van elzárva a terület, rajta a felirattal:

KARBANTARTÁS

– A francba! – sziszegem.

– Ó, csomagra vár? – jelenik meg mellettem egy idős hölgy.

– Igen, a barátom küldött nekem ajándékot – hazudom, de csak félig meddig.

Felicitynek mániája zavarba hozni engem az emberek előtt.

– Ott van aranyom – biccent a fejével a kassza felé, ami előtt egy csomó ember tolong. – Úgy tudom, most ott üzemel a csomagkiadás.

A másik három kasszánál is sok ember áll, de ők mind vásárolnak.

Hát ez remek, nem úszom meg cikis pillanat nélkül még ezt a csomagátvételt sem.

– Köszönöm – nézek hálásan a nagyon country stílusú nő felé, aki úgy fest, mintha a Dallas egy epizódjából lépett volna ki. – Nagyon tetszik a csizmája!

– Köszönöm drágám! Az unokámmal és pár barátommal utaztunk ide, de ki hitte volna, hogy így befagy itt az ember picsája.

Teljesen meghökkenek a szabadszájúságán.

– Maggie! – szólal meg egy férfi nem messze tőle, aki kissé bosszúsnak látszik, de ahogy egy korombeli lány megfogja a kezét, arca egyből ellágyul.

– Az unokám pasija igazi ősember. Azt hiszi, csak úgy kóricál az ember nagyanyja és elrabolják – horkan fel a nő. – Megyek már – kiált neki olyan hangosan, hogy többen felénk fordulnak.

Udvarias mosolyt villantok rá, és úgy döntök, beállok a pokolba vezető sorba.

Fogalmam sincs mennyi ideig állok ott, de már kezd folyni rólam a víz. Érzem, hogy valaki beáll mögém, és lemerném fogadni, még az ő teste is forróságot áraszt.

Egy kétlábon járó élő kályha.

Mély torokköszörülés, egy türelmetlen sóhaj, majd egy halk morgás.

Ó, igen, pontosan tudom mit érzel, hapsikám!

Hátrapillantok a vállam felett, hogy valóban pasas-e. Először az idős nőt, Maggie-t látom meg, aki leállított. Azokkal trécsel, akikkel érkezett, a fiatal párral. Mögöttem közvetlen egy megtermett férfiegyed magasodik fölém. Baseball sapka – amely alól kikandikál a sötét haja – mélyen az arcába húzva, így árnyékot vet vonásaira a bevásárlóközpont silány világítása.

Nem látom a szemét, de esküszöm, hogy bámul.

Persze, hogy bámul, mert te is bámulod őt.

Azonnal visszafordulok, és türelmesen kivárom a sorom. Közben írok pár üzenetet Felicity-nek, amelyekben elátkozom.

Hangos torokköszörülés zavar meg ismét. Ekkor veszem észre, hogy én következem.

– Jó estét, Gwen Roberts névre érkezett egy csomagom – mondom a szőke, kedves arcú, középkorú nőnek, akinek valahogy aranyosan csálén van kirúzsozva a szája.

– Gwen Roberts – mormolja, miközben megkeresi a csomagszámot a gépében.

Egyik lábamról a másikra támaszkodom.

– 17439 – kiáltja hátra a nő, mire valaki visszakiabál.

– A titkos Mikulás csomag lesz az?

Huh, azt hiszem, ezt megúsztam. Felicity talán mégsem szex shopból rendelt nekem.

Mosolyogva várom a meglepetésem, és már kezdek tényleg megnyugodni, ameddig meg nem látom a hatalmas, piros dobozt.

Egész testemben megfeszülök. Hallom magam mögött a sugdolózásokat, a vér pedig az arcomba tódul.

– Parancsolj, aranyom – rakja fel a pultra a nő a csomagom.

Hatalmas díszes, aranyozott betűkkel van ráírva, hogy Santa Baby. Ez még szép is lenne. Karácsonyi és csajos. Csakhogy a doboz tetején egy félpucér Mikulás rajz van, aki egy cukorka nyalókát szopogat. Ha még ez sem lenne elég, a doboz minden oldalára egy gigantikus méretű fasz van pecsételve...

Élesen beszívom a levegőt és magamhoz veszem a dobozt.

Sebesen fordulok meg, akár egy tornádó, majd ismét szembe kerülök a dögös idegennel, akinek éppen megrándul az ajka a dobozomat látva.

Gyilkos pillantást lövök felé és kikerülöm. Maggie, az idős nő elismerően néz végig az ajándékomon.

– Ez igen, aranyom. Innen még sosem rendeltem, de ezután fogok!

– Nagyi – dorgálja meg halkan a mögötte álló lány, akit átkarol a barátja. Bocsánatkérő pillantást vetnek rám, de én csak megrázom a fejem.

– Azt hiszem, jobb, ha sietek, mielőtt elér a vihar.

Úgy rohanok ki a magamhoz szorított perverz Mikulás dobozzal, mintha üldöznének. Sietős léptekkel szelem át a parkolót, és amikor a kocsimhoz érek, meglátom a járgány ablakában visszatükröződő hátteret.

Megkockáztatok egy pillantást a vállam felett, így veszem észre, amint a baseball sapkás fazon felém tart.

Baszki...

Egy pillanatra arra gondolok, talán követ, de aztán kezében egy karácsonyi csomaggal megáll a kocsijánál.

Megkönnyebbülten fújom ki a levegőt. Nem is nagyon érzékelem az idő múlását, miközben bepakolok és végre ismét a kocsim biztonságában vagyok. Levetkőzöm, meglegyezem magam és félresöpröm a bennem kavargó zavart és szégyent.

A visszapillantóba nézek, két fényszóró világítja meg előttem az utat már azelőtt, hogy beindítanám az én kis dögömet.

Végre sikerül magam mögött hagynom Green Fallst, csak hogy nem vagyok egyedül.

A pasas végig követ.

Gwen

A faház megtelik melegséggel, karácsonyi fényekkel és otthonos érzéssel az első este. A fűzérek már mindenhol felaggatva vártak, én csak bekapcsoltam, mire a meleg fény elöntötte az egész belső teret, ám a sarokban álló kissé csálé fát én díszítettem fel a tulaj által itt hagyott antik darabokkal.

Még időben értem be, hogy beindult volna a hóvihar, ami remélhetőleg nem fog itt tartani hosszabb ideig, mint amennyire lefoglaltam a szállást.